Rică Răducanu, mesaj pentru Dan Șucu: "Nu ne mai bagă în seamă mai nimeni!"
Rapid a intrat într-o nouă era, după ce a depășit momentele dificile.
Echipa a fost preluată de Dan Șucu, iar situația financiară este stabilă în Giulești.
Rică Răducanu, legenda clubului, susține că în ultimul timp, nimeni de la Rapid nu s-a mai interesat de el.
"În trecut eram angajat la Rapid și eram mereu acolo. Și acum mă mai duc, dar nu ne mai bagă în seamă mai nimeni. Am locul meu acolo, îmi place să merg. Mi-ar plăcea să mă mai duc pe la copii, să mă mai vadă. Eu mă duc în sală la alte sporturi.
Hai să-ți spun altceva. Știi echipa de fotbal a artiștilor? Cine crezi că a făcut-o? Eu am făcut-o. Eu am început asta și ei acum nu mă mai bagă în seamă. Cu Enache, cu… Puteau să mă mai cheme să dau o lovitură de start la un meci, ceva. Mă mai vede lumea", a declarat Rică Răducanu pentru FANATIK.
"Am vorbit și cu Dan Șucu și nu mi-a zis nimic. El are un copil care e în grupă la Rapid acolo. A făcut frumos la ProRapid (n.r. la Constructorul). M-aș duce pe acolo, că oricum n-am ce face. Pot să mai văd jucători și în alte părți și să-i iau acolo la noi (n.r. la Rapid). Nu numai la noi nu se pune preț pe gloriile clubului".
Am vorbit cu Mircea Lucescu, sunt prieten bun cu el. Ieri am vorbit cu el. Suntem și neamuri. Răzvan e nașul lui Cătălin (n.r. fiul lui Rică Răducanu) și al copiilor lui. Mircea Lucescu e dinamovist, nu e rapidist", a dezvăluit fostul mare goalkeeper.
"Sunt acolo. Eu așa am înțeles. Vor ajuta și ei clubul, că și ei au fost ajutați la timpul lor. Orice e bine acum, și cu bani, și cu vrăjeală. E important să fie acolo să ajute clubul. Că Dinamo e…. cine nu ar vrea să joace la Dinamo?".